ועדת העלייה, הקליטה והתפוצות, כנסת 20, פרוטוקול מספר 26, 2015-07-22 09:30

אברהם נגוסה: שלום לכולם.

אברהם נגוסה: אנחנו מתחילים קצת באיחור כי חשוב לנו שהאנשים שמאוד משמעותיים לדיון יהיו נוכחים בהתחלה.

אברהם נגוסה: אנחנו מתחילים את הדיון ואני מברך את כל המשתתפים, גם את ד"ר ולדימיר שקלאר שהוא מנהל במשרד הקליטה.

אברהם נגוסה: ביקשנו שהשר יצטרף אלינו אבל הוא לא יכול מפאת הדיונים.

אברהם נגוסה: לכן, ולדימיר מייצג את המשרד והוא יתייחס לבקשות, לשאלות או לדרישות שיעלו בדיון.

אברהם נגוסה: אני רציתי שהוא יישב לידי כדי שהוא לא יברח החוצה מהר.

אברהם נגוסה: יחד עם זאת, משרדי הממשלה פועלים עם תקציבים גדולים וארגוני העולים לא מקבלים כל כך תמיכה כמו שצריך.

אברהם נגוסה: שמנו להם על השולחן איך תקציב התמיכות לארגונים העולים ירד משנה לשנה.

אברהם נגוסה: אתם יכולים לראות שב-2005 התקציב היה 7,880,000 מיליון, כמעט 8 מיליון שקלים.

אברהם נגוסה: היום, ב-2014, זה כמעט 2 מיליון, 1,987,000, פחות מ- 2 מיליון.

אברהם נגוסה: זה הפרש כל כך גדול.

אברהם נגוסה: במקום לעודד ולהעצים את הארגונים על-ידי תמיכות כדי שהם יפעלו וגם יקדמו את משרדי הממשלה בשיתופי פעולה, הורידו את זה.

אברהם נגוסה: בקצב הזה בעוד שנתיים נגיע ל-0.

אברהם נגוסה: ד"ר ולדימיר הוא בעצמו עולה חדש, בדיוק כמוני.

אברהם נגוסה: הוא מכיר את פעילות הארגונים.

אברהם נגוסה: השר לא היה יכול להיות, אבל דיברתי איתו במליאה על הנושא הזה לאחר שארגונים של עולים, מועצת העולים, פנו אליי.

אברהם נגוסה: הוא מכיר את הנושא.

אברהם נגוסה: אני מקווה שד"ר ולדימיר אולי הביא לנו בשורה, ועל כך נשמע ממנו.

אברהם נגוסה: קודם כל, אני רוצה לברך את הגברת שושנה שמכבדת אותנו היום.

אברהם נגוסה: אני מכיר אותה הרבה שנים מפעילות למען העולים במועצת העולים, ארגוני עולים.

<שושנה רון: תודה רבה.

אברהם נגוסה: כמו כן, נמצאים פה ארגונים אחרים.

אברהם נגוסה: אסתר והחברים שלה נפגשו איתי ולחצו עליי לקיים את הדיון לפני הפגרה.

אברהם נגוסה: בעזרת הצוות - דנה וכולם - עשינו הרבה מאמץ וקיימנו את זה.

אברהם נגוסה: לפני שאתה מדבר אני רוצה לתת רשות דיבור לשושנה ולאסתר, וגם למנכ"ל נציגי הארגונים של יוצאי אתיופיה.

אברהם נגוסה: תשמע את שלושתם ואחר כך תתייחס.

אברהם נגוסה: גברת שושנה, בבקשה.

<שושנה רון: תודה רבה.

<שושנה רון: אני רוצה לקדם בברכה את בחירתו של מר נגוסה ליושב-ראש ועדת הקליטה.

<שושנה רון: הוא אדם ששיתף איתנו פעילות לאורך שנים במאבקים קשים מאוד, והצלחנו בדרך כלל.

<שושנה רון: מצער אותי במיוחד ששר הקליטה לא מצא לנכון לכבד אותנו בדיון זה שהוא דיון מאוד מאוד חשוב בנושא התמיכות לעמותות העולים.

<שושנה רון: כל שרי הקליטה לאורך כ-20 שנה שאני פעילה במועצת ארגוני עולים, כולם אמרו שלעמותות יש יתרון ייחודי שאין לשום גורם.

<שושנה רון: יש לנו יתרונות של ידיעת השפה, של ארץ המוצא, של המנטליות.

<שושנה רון: את היתרונות האלה שום גורם ממלכתי לא יכול למלא.

<שושנה רון: אם אנחנו כל כך חיוניים אז לא אחת הכריזו שרי הקליטה שבלעדינו אין קליטה.

<שושנה רון: אותי לימדו שעם נתונים מספריים לא מתווכחים.

<שושנה רון: הנתונים מדברים בעד עצמם.

<שושנה רון: כפי שנאמר, ב-2005 קרוב ל-8 מיליון, ב-2010 בערך 7 מיליון, וב-2014 פחות מ-2 מיליון.

<שושנה רון: לעומת זאת, מספר הארגונים שאושרה להם תמיכה: ב-2005 – 131, וב-2014 – 45.

<שושנה רון: שליש נותר מהמספר העגול הזה של 131.

<שושנה רון: והשאלה היא איך זה בא לידי ביטוי באופן מעשי כשאנחנו קונים ומבקשים תמיכה ממשרד הקליטה.

<שושנה רון: אם, למשל, אני בונה פרויקט של חצי מיליון, אני מקבלת אישור לתמיכה בסדר גודל של 12,000 שקל.

<שושנה רון: ואני שואלת אתכם, מה צריכה להיות התשובה שלנו?

<שושנה רון: זה הרי בקושי מכסה את הנהלת החשבונות.

<שושנה רון: ברור שהתשובה שלנו: זה היה בבחינת לעג לרש.

<שושנה רון: אנחנו סירבנו ואמרנו: לא, תודה רבה.

<שושנה רון: אני לא חברת כנסת ואני לא איש ציבור, אבל אני בטוחה שיש פתרון לבעיה של סיוע לעמותות.

<שושנה רון: אם אנחנו חלק אינטגרלי ובלעדינו אין קליטה, אז בבקשה את תקציב התמיכות לשים בבסיס התקציב – שלא יהיה נתון לכל מיני שינויים דרסטיים כל פעם שמחליפים את השלטון, ולצערנו, זה חדשות לבקרים.

<שושנה רון: כפי שאני יודעת, הוועדה יכולה רק להמליץ.

<שושנה רון: אבל יש לה משקל סגולי חשוב מאוד כמי שמייצגת את העמותות, ובבקשה לזכור את זה.

<שושנה רון: כי אם אנחנו רואים כאן את הירידה הדרסטית של העמותות, כאשר לא תהיינה עמותות, איך אומרים הילדים?

<שושנה רון: לכו לחפש אותן - לבנות מחדש את העמותות שעושות למעשה את התפקיד של הממשלה.

<שושנה רון: אנחנו למעשה ממלאים תפקיד שהממשלה היתה צריכה למלא.

<שושנה רון: לחסל אותנו בצורה של מיטה גוססת כזו זה יהיה בכייה לדורות, ואני מבקשת להתייחס לכך.

<שושנה רון: תודה רבה.

אברהם נגוסה: תודה רבה.

אברהם נגוסה: מנכ"ל נציגי הארגונים של יוצאי אתיופיה בישראל וונדה אקלה.

<וונדה אקלה: תודה רבה, אדוני היושב-ראש.

<וונדה אקלה: אני מתחבר למה שעלה.

<וונדה אקלה: כשאנחנו מסתכלים על תפקוד העמותות אני לא יכול לחדש, כי נמצאים כאן אנשים שעובדים קשה יום ולילה על מנת לשרת את האוכלוסייה.

<וונדה אקלה: אם אני הולך לכיוון התקציבים, הייתי רוצה לשאול כמה אחוז מתקציב המשרד מופנה לתמיכות.

<וונדה אקלה: אני אומר כמה אחוז כי כשאני מכניס את העניין הזה לנתון הקיים קשה כאילו אפילו להכניס אותו לאחוזים.

<וונדה אקלה: הייתי רוצה לשאול את השאלה הזאת.

<וונדה אקלה: מצד שני, יש טפסים על מנת לקבל תמיכות.

<וונדה אקלה: עלות מילוי הטפסים היא יותר גבוהה ממה שמקבלים.

<וונדה אקלה: כל הבירוקרטיה של למלא את הטפסים ובסוף לא להגיע לכסף, זה נראה לי שזו עבודה בעיניים.

<וונדה אקלה: דווקא הכסף הזה צריך להיות לפעילות במקום שמישהו אחר ייקח אותו ושהארגון יהיה בלי כסף.

<וונדה אקלה: השאלה השלישית, אני יודע שנציגי ארגוני יוצאי אתיופיה לא מקבלים תמיכות.

<וונדה אקלה: אם יגידו לי שכן, אשמח לשמוע כאן.

<וונדה אקלה: למה הם לא מקבלים?

<וונדה אקלה: דווקא יש צורך מסוים.

<וונדה אקלה: אני רואה שאנחנו, מארגוני יוצאי אתיופיה, מקבלים 0 תמיכות.

<וונדה אקלה: למה זה קורה?

<וונדה אקלה: הייתי רוצה לקבל על כך תשובה מאנשים שמייצגים את המשרד.

<וונדה אקלה: תודה רבה.

אברהם נגוסה: תודה רבה.

אברהם נגוסה: גברת אסתר בלום.

<אסתר בלום: תודה רבה, כבוד היושב-ראש.

<אסתר בלום: תודה רבה על כך שנענית לבקשה שלנו לקיים את הישיבה.

<אסתר בלום: אכן, ביקשנו לקיים את השיבה הזו לפני הפגרה ובנוכחות השר ומאחר ויש דם חדש ויש מנהל חדש של אגף בכיר לקליטה בקהילה, אדון ד"ר שקלאר, ויש שר חדש.

<אסתר בלום: לכן, היה חשוב לנו מאוד לשים את הדברים על השולחן, וזאת בתקווה באמת ששיתוף הפעולה ישתנה בשנה הקרובה ובשנים הקרובות.

<אסתר בלום: כמו שאתם יודעים, אני אעשה ממש סקירה מאוד מאוד קטנה, לפני הרבה מאוד שנים הסוכנות היהודית היתה אמונה על נושא העלייה והקליטה בארץ.

<אסתר בלום: כתוצאה מכך, הסוכנות היהודית היתה גם אמונה על שיתוף פעולה עם ארגוני עולים.

<אסתר בלום: היא היתה מזרימה הרבה מאוד כסף לארגוני עולים לפי ארצות בשביל אין ספור פרויקטים.

<אסתר בלום: נתונים של 2003 - הסוכנות היהודית היתה נותנת 3 מיליון דולר ל-20 ארגונים לפי ארצות המוצא.

<אסתר בלום: כידוע לכם, עם השנים התקציב פחת, גם בסוכנות וגם בעולם היהודי, וגם האחריות עברה מהסוכנות לממשלת ישראל.

<אסתר בלום: כיום נותרו רק עשרה ארגונים שמקבלים 160,000 דולר לשנה.

<אסתר בלום: כמו בפרויקטים אחרים, הסוכנות היהודית העבירה את השרביט לממשלה.

<אסתר בלום: גם כאן הממשלה צריכה לקחת את האחריות ולהמשיך את המסורת הזו כי יש בכך היגיון.

<אסתר בלום: יש בדברים האלה היגיון מאוד מאוד ברור שמי שהיה בחוץ לארץ והוא מגיע לארץ, אז יש מישהו שמעניק לו כוס תה בשפה שלו.

<אסתר בלום: כאשר העולה נוחת בארץ, מאוד מאוד חשוב שיהיה מי שיקבל אותו.

<אסתר בלום: יש לנו הרבה שיתופי פעולה גם עם הסוכנות וגם עם משרד הקליטה.

<אסתר בלום: אתם פונים אלינו ואתם מפנים אלינו אנשים.

<אסתר בלום: הסוכנות היהודית נותנת קצת תקציב, הרשויות מקומיות איכשהו - כל צד.

<אסתר בלום: לא ייתכן שהמשרד שהוא המשרד הרפרנט שלו לא נותן סכומים הגיוניים וריאליים.

<אסתר בלום: לא 7 מיליון שקל, אבל 10.

<אסתר בלום: אני זוכרת שכשהתחלתי את העבודה שלי והיינו מגישים בקשות, היו בקופה 14 מיליון שקל.

<אסתר בלום: אם לפני 15 שנה היו 14 מיליון שקל, כמה צריך להיות היום כסף בקופה?

<אסתר בלום: בטח לא פחות מ-2 מיליון שקלים.

<אסתר בלום: אף אחד לא יכול לעשות שום דבר עם הסכום הזה.

<אסתר בלום: אני יודעת שאתם בתהליך לקביעת מדיניות עם המגזר השלישי.

<אסתר בלום: אנחנו נשמח בעתיד לשמוע מה תהיה המדיניות.

<אסתר בלום: אבל המדיניות גם משקפת את גודל התקציב שאתם נותנים.

<אסתר בלום: אתם יודעים שלארגון העולים יש אפשרות גם לעשות מטצ'ינג, גם לתת שירות בזול, וגם לתת שירות שהוא עולה יותר זול למדינה, וגם לתת שירות שהוא מותאם מאוד והוא במקום הנכון לעולה החדש.

<אסתר בלום: אף אחד אחר לא יכול לעשות זאת.

<אסתר בלום: כל פעם נציגי המשרד באגפים האחרים פונים אלינו לבוא ולעזור מיד.

<אסתר בלום: אנחנו לחצן מצוקה.

<אסתר בלום: אנחנו כאן כדי לעזור לעולה כי זה התפקיד שלנו.

<אסתר בלום: אבל, בבקשה מכם, אנחנו מבקשים להחזיר עטרה ליושנה - להחזיר סכום ריאלי לפעילות שאנחנו נותנים לעולים, לא סכום מגוחך.

אברהם נגוסה: תודה רבה.

אברהם נגוסה: אנחנו נשמע מד"ר ולדימיר שקלאר, ולאחר מכן ניתן רשות דיבור לנציגי ארגונים אחרים.

<ולדימיר שקלאר: בוקר טוב לכולם.

<ולדימיר שקלאר: קודם כל, אני חייב לציין, אדוני היושב-ראש, שאנחנו בעד העמותות.

<ולדימיר שקלאר: הטבלה הזאת היא קצת משקרת, ואומר לכם למה.

אברהם נגוסה: זה יצא מכם.

<ולדימיר שקלאר: זה נכון.

<ולדימיר שקלאר: אני נמצא במשרד רק שלושה חודשים.

<ולדימיר שקלאר: הדבר הראשון שבו התחלתי, ואסתר כבר אמרה, הוא כל הרה-ארגון בנושא של תמיכה בעמותות.

<ולדימיר שקלאר: בהמשך אספר לכם מה אמור להשתנות.

<ולדימיר שקלאר: גם השר שם לב לנתון הזה בפגישה איתנו - איך זה שלפני כמה שנים 93 עמותות קיבלו תמיכה והשנה רק 45 עמותות?

<ולדימיר שקלאר: התשובה היא פשוטה, פשוט הקטינו תחומי תמיכה וסיוע.

<ולדימיר שקלאר: פעם זה היה 11 תחומי סיוע, ועכשיו רק ארבעה תחומים, וזה הגיוני שמספר העמותות ירד.

<ולדימיר שקלאר: אתן לכם עוד נתון מעניין מאוד.

<ולדימיר שקלאר: ניצול התקציב מ-2 מיליון בשנת 2014 היה רק 47%.

<ולדימיר שקלאר: אנחנו לא הצלחנו לחלק אפילו 2 מיליון.

<ולדימיר שקלאר: אפילו פחות ממיליון - 937 מיליון שקל לעמותות.

<ולדימיר שקלאר: אז אפילו בתקציב של 2 מיליון - - - בוועדה שכבר פועלת במשרד כמעט ארבעה חודשים אנחנו התייחסנו לכל הנקודות.

<ולדימיר שקלאר: קודם כל, הגדלנו תחומי פעילות באופן משמעותי.

<ולדימיר שקלאר: אני לא יכול להגיד לכם עכשיו מה תחומי פעילות כי זה צריך לעבור עוד אישור של משרד המשפטים, אבל הגדלנו.

<ולדימיר שקלאר: גם עשינו רפורמה בזכאות.

<ולדימיר שקלאר: אני אגיד לכם מה הקו.

<ולדימיר שקלאר: אם פעם הדרישה היתה 75% עולים עד 14 שנים בארץ, אז אנחנו מבקשים שזה יהיה רק 50%, עד - - -

<אסתר בלום: סליחה, אני בהלם.

<אסתר בלום: זה אומר שארגונים שהם לא עולים יוכלו לקבל עוד מה-2 מיליון האלה.

<אסתר בלום: ארגונים שהם לא משרתים עולים יוכלו לגשת לתמיכות האלה.

<ולדימיר שקלאר: לא, לא.

<ולדימיר שקלאר: דוחות ביצוע.

<מיכל ביאז: אבל הם יצטרכו להגיש דוחות ביצוע עם רשימות משתתפים ש-50% מבניהם יהיו עולים ב-X שנים - - -

<אסתר בלום: אבל ויצ"ו וחב"ד, עם כל הכבוד לפעילות שלהם, יוכלו לקבל יותר.

<ולדימיר שקלאר: אחת מהסיבות שעמותות לא יכלו לנצל תקציב היה שהן לא היו יכולות להגיע ל-75% עולים.

<אבי זאנה: לא נכון, לא ארגוני עולים.

<מיכל ביאז: אבל ב-14 שנים האחרונות.

<ולדימיר שקלאר: אנחנו פה הקלנו על העמותות.

<ולדימיר שקלאר: חשבתי שתברכי אותי על כך.

אברהם נגוסה: אולי תתייחס גם לעניין הבירוקרטיה.

אברהם נגוסה: כשהייתי מנהל ארגון עולים קיבלתי טופס.

אברהם נגוסה: ברגע שראיתי את הטופס ברחתי משם ולא התעסקתי.

אברהם נגוסה: זה מאוד בעייתי כי קשה מאוד למלא את כל זה.

אברהם נגוסה: אמרת לי עכשיו שאפילו 47% לא הצלחתם להשתמש בתקציב הזה.

<ולדימיר שקלאר: רק 47%.

אברהם נגוסה: כן, 47% לקחו.

אברהם נגוסה: אני ידעתי שאולי כנראה היו כאלה שברחו כמוני בגלל הבירוקרטיה.

<ולדימיר שקלאר: ברשותך, מיכל ביאז מנהלת תחום עמותות והיא מטפלת.

<אסתר בלום: סליחה, אדוני היושב-ראש.

<אסתר בלום: ברשותכם, בואו נמקד את החלק הראשון של הדיון הזה על התקציב הזה.

<אסתר בלום: אנחנו יכולים להגיד: אנחנו שינינו את הקריטריונים, ואנחנו הגשנו לכם הצעה לשינוי קריטריונים ונשמח אם נוכל לשבת על זה בהחלט ביחד, ואפשר לדון על זה.

<אסתר בלום: אבל עצם העובדה שאם יש 2 מיליון שקל בקופה, עצם העובדה שאתם תאפשרו שיהיו 40 או 45 אנשים שיעלו לאוטובוס לטיול, זה מאוד חשוב.

<אסתר בלום: אבל בשורה התחתונה, אני אקבל 1,000 שקל בשביל טיול שעולה לי 15,000 שקל.

<אסתר בלום: הנושא זה התקציב בראש ובראשונה, ולכן אם אפשר להתייחס לנושא היחידי.

<אסתר בלום: כי התקציב עצמו, הסכום הזה, הוא סטירת לחי למגזר השלישי שפועל בתחום של עלייה וקליטה.

<שושנה רון: יש לזה פתרון.

אברהם נגוסה: הצטרפה אלינו חברת הכנסת טלי פלוסקוב.

<ולדימיר שקלאר: אני חושב שקודם כל קריטריונים ואחרי זה התקציב, כי עובדה שמ-2 מיליון ניצלו רק מיליון אחד.

<ולדימיר שקלאר: אז אולי אם נשנה קריטריונים, יותר עמותות יגישו בקשות ובצעד הבא נבקש הגדלת תקציב.

<ולדימיר שקלאר: אבל קודם כל צריך לשנות תבחינים.

<ולדימיר שקלאר: מה ייתן אם מ-2 מיליון ניצלו מיליון?

<ולדימיר שקלאר: אז נגדיל תקציב ל-10 מיליון וינצלו מיליון.

<ולדימיר שקלאר: אז מה זה ייתן?

<אסתר בלום: זה ייתן מה שהיה פעם.

<ולדימיר שקלאר: ו-9 מיליון יישאר בקופה?

<אסתר בלום: לא, זה לא זכור לי.

טלי פלוסקוב: להרחיב את מספר הקבוצות שיוכלו להשתמש בכסף הזה.

טלי פלוסקוב: במקרה הזה, אני מבינה, התבחינים כרגע מגבלים את מספר האנשים שיכולים להשתמש בזה.

טלי פלוסקוב: צריך לשבת קודם כל לשנות.

<שושנה רון: הפתרון הוא בשינוי קריטריונים.

אברהם נגוסה: בואו נשמע את אבי.

<אבי זאנה: נתון תמיכה - אני לא אדע מי מיוצג, אני לא יודע בדיוק מי יושב סביב השולחן למרות שאני מכיר את רוב החברים.

<אבי זאנה: אני חושב שיש גם מבחינתנו, והדיון הוא פרי יוזמה של מועצת ארגוני עולים, אנחנו סבורים, ויכול להיות שאנחנו משוחדים, אבל אנחנו סבורים שארגוני עולים כהגדרה, ויש במדינה כבר 60 שנה הגדרה של ארגונים עולים ייצוגיים כמו ACI, כמו הגוף המייצג של עולי אתיופיה וכו'.

<אבי זאנה: מתוך 2 מיליון שאנחנו שומעים היום שאפילו פחות ממיליון, זאת אומרת, 200,000 דולר זה התקציב של כל ארגוני עולים.

<אבי זאנה: לא רק ארגונים עולים.

<אבי זאנה: כמו שאסתר אומרת, אנחנו צריכים להבין גם קצת בפירוט מי קיבל את המיליון השקל, למי זה מתאים.

<אבי זאנה: אולי פה נגלה שרק הגופים החזקים שהם לא ארגוני עולים, שהם ארגונים בתחום אחר של פעילות, פעילות כללית, כמו שאסתר דיברה על ויצ"ו ועל חב"ד ועל ארגונים אחרים.

<אבי זאנה: פה צריך להיות דיון מהותי מה מקומם של ארגוני עולים בקליטת עלייה ומה שיתוף הפעולה שצריך להיות.

<אבי זאנה: אני חושב שמתוך המיליון אנחנו נגלה שפתאום גם ארגוני עולים אולי קיבלו בקושי 100,000 דולר.

<אבי זאנה: זאת אומרת, אנחנו מדברים על אבסורד.

<אבי זאנה: אם אני מתייחס לנושא של צרפת שהוא נושא יחסית חם בשנים האחרונות, אני חושב שאם אני מסתכל על שניים-שלושה ארגונים שהם מיוצגים כאן, כנראה שההקצבה השנתית שהיא מקבלים ממשרד הקליטה היא בערך 30,000 - 40,000 שקל בשנה.

<אבי זאנה: על מה אנחנו מדברים?

<אבי זאנה: האם זה שווה את הדיון?

<אבי זאנה: אני לא יודע לקראת מה אנחנו הולכים.

<אבי זאנה: ההמלצה של ההנהלה שלנו היא בדיוק ההמלצה של שושנה.

<אבי זאנה: בתקציב הזה אנחנו לא נגיש.

<אבי זאנה: אתם פשוט מעמידים אותנו במעמד שאין צורך להגיש.

<אבי זאנה: ארגון כמו ה- C.N.E.F שהגיש וקיבל 20,000 שקל ומשהו, יש לנו שתי ביקורות ממשלתיות שהוא צריך להתמודד איתן בגלל שהוא קיבל כסף ממשלתי.

<אבי זאנה: זאת אומרת, אנחנו פה במצב שכאילו לא שווה לשתף פעולה עם הממשלה.

<אבי זאנה: במצב חירום של היום כשיש המון אחריות, יש עולים שמגיעים, והיתה תקופה שהיתה עלייה מאתיופיה, אני מרגיש היום כאחראי על העלייה מצרפת.

<אבי זאנה: אין לנו כלים להתמודד עם הכפלה של פי 3 ופי 4 של מספר העולים שמגיעים לארץ, בטח לא בקליטה.

<אבי זאנה: הרבה כסף הושקע בעידוד עלייה.

<אבי זאנה: אין לנו תמונה ברורה לאן הולכים התקציבים, בטח לקליטת העולים מצרפת.

אברהם נגוסה: תודה.

אברהם נגוסה: מר סם קדוש.

<סם קדוש: אני באתי עוד פעם לקבל כמה תשובות.

<סם קדוש: קודם כל, אם החלטנו לעשות את הדיון ביום הזה לפני הפגרה, אז זה כדי להשתתף בדיוני התקציב.

<סם קדוש: אני מצטער, קודם כל, על ההשתתפות הדלה של חברי הכנסת, כי בסופו של דבר מי שיחליט על התקציב ומי שיהיה הנציג או הקול של הארגון, לא קיים, חוץ מחברי הכנסת המכובדים.

<סם קדוש: אז זה אחד הדברים, וצריך להגיד את הדברים האלה, כי בסופו של דבר אנחנו נבוא אחר כך אצל מר ולדימיר, אבל לא יהיו לו תשובות כי הוא יגיד לנו: טוב, זה היה בתקציב, התקציב לא עבר וכו' וכו'.

<סם קדוש: פה אנחנו דווקא רצינו לקיים את הדיון כדי שהדברים יהיו ברורים.

<סם קדוש: שנית, פה יש לנו איזה טבלה מאוד נחמדה, אבל בסופו של דבר נראה לי שאנחנו פה באיזה דיון תיאורטי.

<סם קדוש: אנחנו פה באיזה מציאות של משרד הקליטה וועדת הקליטה, אבל אנחנו חיים את הדברים.

<סם קדוש: בעולם העלייה והקליטה כל הזמן הדברים זזים.

<סם קדוש: יש עולים שבאים מאוקראינה ויש עולים מצרפת שבאים.

<סם קדוש: פה זה יורד.

<סם קדוש: אנחנו רואים שהקהילה האתיופית צריכים דברים.

<סם קדוש: איפה כל המספרים הנחמדים האלה שמציגים את המציאות?

<סם קדוש: במציאות שבה אנחנו רואים שיש עוד יותר קושי מבחינת הקליטה, אנחנו רואים את המספרים העלובים האלה.

<סם קדוש: פה צריך איזה דיון.

<סם קדוש: נראה לי שיש משבר אמון בין הארגונים ובין הממשלה ומשרד הקליטה - להגיד איפה כל אחד.

<סם קדוש: אם הממשלה ומשרד הקליטה חושבים שאנחנו כארגוני צדקה והם צריכים לתת לנו איזה פרוטה של שקל, אז אנחנו לא שם.

<סם קדוש: אנחנו לא נהיה שם.

<סם קדוש: אנחנו רוצים להיות שותפים של משרד הקליטה בפרויקטים.

<סם קדוש: אחת מהשאלות שאמרת: 47% אנשים לא השתמשו.

אברהם נגוסה: רק 47% השתמשו.

<סם קדוש: אתם נתתם לי באופן אישי 20 - 30 אלף שקל - זה עוד בבדיקה.

<סם קדוש: כבר חודש אני מבקש בדיקה על הסכום שנתתם לי, אבל זה דבר אחר.

<סם קדוש: למה לא חילקתם מה שנשאר לעוד ארגונים?

<סם קדוש: אני נתתי את הפרויקטים של 150 שזה 200,00 שקל, שזה לא תוכניות גדולות של מי שמטפל בתוכניות, ואתה אמרת על קריטריונים.

<סם קדוש: אנחנו מדברים על מרכז מידע, על טיולים, על עזרה לעולה.

<סם קדוש: כל זה עולה כסף.

<סם קדוש: ואחר כך באים אצלנו שאנחנו נותנים, ונראה לי שזה לכל העמותות, פרויקטים של לפחות הכי קטן שיכול להיות זה 200,000 שקל, ואתם באים אצלנו ואומרים 20,000.

<סם קדוש: אם נשאר כסף אז תחלק לאנשים שיש להם עוד כסף.

אברהם נגוסה: תודה רבה לך.

אברהם נגוסה: אנחנו הזמנו גם את נציגי משרד האוצר להשתתף בדיון, אבל הם לא הגיעו.

אברהם נגוסה: הם שלחו אי-מייל ואני צריך לקרוא את העמדה שלהם.

אברהם נגוסה: מאגף התקציב של משרד האוצר נשלח לנו כי "בימים אלה דיוני התקציב נמצאים בעיצומם.

אברהם נגוסה: גם נושא התקציב התמיכות בארגונים מעודדי העלייה נדון, זאת בהתאם לסדרי העדיפות של משרד הקליטה".

אברהם נגוסה: זה מה ששלחו לנו.

<אסתר בלום: אנחנו מדברים על קליטה כרגע.

<אסתר בלום: נושא העלייה הוא בהחלט חשוב.

<אסתר בלום: כל האנשים שמעודדים אותם להגיע לארץ, ברגע שהם נוחתים כאן הם מחפשים ימינה ושמאלה אנשים שיכולים לעזור להם.

אברהם נגוסה: הם לא התייחסו למה שאנחנו דנים ודורשים, וזה דווקא לארגונים שפועלים פה בקליטה.

אברהם נגוסה: הם רצו להתייחס לכיוון אחר.

טלי פלוסקוב: אדוני היושב-ראש, זאת תשובה סטנדרטית.

טלי פלוסקוב: אני שומעת אותה בהרבה ועדות בכנסת כרגע.

אברהם נגוסה: כן.

אברהם נגוסה: נשמע גם את אלכסנדר ברמן.

<אלכסנדר ברמן: תודה רבה.

<אלכסנדר ברמן: אני אלכסנדר, עמותת חזית בכבוד.

<אלכסנדר ברמן: אני רוצה לומר כמה מילים על הקריטריונים.

<אלכסנדר ברמן: אבל העברית שלי לא כל כך טובה, ורומן סוקולוב יעזור לי.

<אלכסנדר ברמן: (תרגום דבריו של אלכסנדר ברמן כפי שתורגמו על-ידי רומן סוקולוב) העמותה שלנו עוזרת לגמלאים עולים.

<אלכסנדר ברמן: בארץ גרים יותר מ-130,000 גמלאים עולים שגרים מתחת לקו העוני.

<אלכסנדר ברמן: אנחנו אחת מהעמותות שלא הצליחה להגיש דוחות ביצוע למשרד הקליטה.

<אלכסנדר ברמן: האנשים שאנחנו עוזרים להם הם מעל גיל 70.

<אלכסנדר ברמן: רוב האנשים האלה עלו ארצה לפני יותר מ-15 שנה.

<אלכסנדר ברמן: אחד הפרויקטים שלנו היה מרכז מידע.

<אלכסנדר ברמן: בשנה שעברה פנו אלינו כמה אלפי אנשים.

<אלכסנדר ברמן: לא הצלחנו דוחות ביצוע כי כפי שאתם יודעים מעל 75% אמורים להיות בארץ פחות מ-14 שנה, ולא עמדנו בזה.

<אלכסנדר ברמן: ברשימות שלנו היו כאלה 35%, - - - עקב כך.

<אלכסנדר ברמן: תודה רבה לכולם.

אברהם נגוסה: תודה רבה.

אברהם נגוסה: חברת הכנסת טלי פלוסקוב.

טלי פלוסקוב: אדוני היושב-ראש, אני חושבת שאנחנו דנים היום באחד הנושאים החשובים ביותר בוועדה שלנו.

טלי פלוסקוב: כמובן שהדיון הזה צריך להיות מופנה גם למשרד הקליטה וגם למשרד האוצר.

טלי פלוסקוב: אני רוצה לציין שני דברים, חלק מהם כבר שמעתי.

טלי פלוסקוב: אני מתנצלת שלא יכולתי להיות בכל הדיון.

טלי פלוסקוב: אני גם צריכה לרוץ לוועדה הבאה, אבל אמרתי שאני חייבת להיכנס לכאן ולהגיד.

טלי פלוסקוב: המדינה שלנו והמשרד שאנחנו מדברים עליו הוא משרד עלייה וקליטה.

טלי פלוסקוב: אנחנו היום לא רע עושים עבודה של עלייה, אבל עבודה של קליטה אנחנו עדיין עושים לא מספיק טוב, ואני אומרת זאת בעדינות.

טלי פלוסקוב: אני חושבת שההתייחסות של קליטה צריכה להיות שונה בהתאם לגיל של האדם שמגיע למדינה.

טלי פלוסקוב: כל עוד האדם מבוגר יותר הרי יהיה לו הרבה יותר קשה להיקלט במדינה הזו, גם בגלל השפה, גם בגלל המנטליות, גם בגלל שהוא לא יכול להשתלב בשוק העבודה, ועוד הרבה דברים נוספים.

טלי פלוסקוב: לכן, בעיניי, קודם כל, ההגדרה הזאת של מספר שנים בארץ צריכה להיות דיפרנציאלית לגיל של העולה שהגיע לארץ.

טלי פלוסקוב: זה לא יכול להיות 14 שנה וזהו - תלוי באיזה גיל הוא הגיע.

טלי פלוסקוב: כי הילד שהגיע לכאן, תוך חמש שנים הוא ישראלי.

טלי פלוסקוב: המבוגר גם 20 שנה מרגיש עדיין עולה חדש.

טלי פלוסקוב: שנית, שינוי קריטריונים.

טלי פלוסקוב: שמחתי פה לשמוע מנציג משרד הקליטה שהולכים שוב לשנות קריטריונים.

טלי פלוסקוב: אני מאמינה מאוד שהשינוי הזה יהיה לטובת מימוש יתר, או מימוש יותר רחב של הארגונים שפועלים.

טלי פלוסקוב: כל ארגון שפועל כאן בסך הכול זה ארגונים מהשטח.

טלי פלוסקוב: הרבה פעמים אנחנו, גם חברי הכנסת, גם נציגים של המשרד, קצת מנותקים מהשטח.

טלי פלוסקוב: אלה האנשים שאנחנו צריכים לשמוע אותם.

טלי פלוסקוב: לא סתם אנחנו יושבים איתם ומזמינים אותם לכאן לוועדות.

טלי פלוסקוב: לכן, אנחנו צריכים להקשיב למה שהם אומרים ולנסות להתאים את עצמנו למה שקורה בשטח.

טלי פלוסקוב: אני רוצה להציע כאן דבר נוסף, ונמצאים כאן נציגים של משרד הקליטה, אם יש לכם 2 מיליון ויש לכם בקשות - אני מבינה שהבקשה של העמותה שלך היתה 200,000 וקיבלתם רק 20?

טלי פלוסקוב: אני רוצה להבין.

<סם קדוש: נכון.

טלי פלוסקוב: אז למה לא להגדיל את אחוז ההשתתפות שלך בהתאם לכל הסכום שיש לך?

טלי פלוסקוב: למה אתה צריך להחזיר את המיליון לאוצר?

<אבי זאנה: במיוחד שהתשובה שאנחנו מקבלים היא שיש איזה ניקוד שאף אחד לא מבין אותו.

טלי פלוסקוב: אני מבינה שאני ברורה.

טלי פלוסקוב: אם יש 2 מיליון שקל לחלק, תחלקו את כל ה-2 מיליון.

טלי פלוסקוב: אני אשמח לשמוע למה אי-אפשר.

<שושנה רון: אז שוב פעם יקבלו העמותות הגדולות והקטנות לא יקבלו כלום כי החישוב פסול.

<שושנה רון: מתוך פרויקט של חצי מיליון קיבלנו 13,000 שקל.

טלי פלוסקוב: אבסורד, אבסורד.

טלי פלוסקוב: אשמח לשמוע את ההתייחסות שלכם.

טלי פלוסקוב: אני מבינה שעשיתם את זה כי-.

טלי פלוסקוב: זה המקום לשנות את ה"כי" הזה.

טלי פלוסקוב: לכן, אנחנו רוצים לשמוע מה הסיבה לכך, ולחשוב מה אנחנו כוועדה יכולים להציע לשינוי, גם אם צריך לעשות שינוי קריטריונים, תבחינים, ואלף ואחד דברים.

טלי פלוסקוב: לסיכום, התפקיד שלנו הוא לעזור לאנשים שהגיעו לארץ שלנו להיקלט.

טלי פלוסקוב: לא להגיע, להיקלט.

טלי פלוסקוב: אני רוצה שכל אדם שנמצא כאן יוכל להגיד שהוא ישראלי, ולא חשוב מאיזה מדינה הוא הגיע, ושהוא קיבל את המקסימום מהמדינה הזו.

טלי פלוסקוב: לא ייתכן שיש כסף ואנחנו לא מחלקים בגלל בירוקרטיה מסוימת שרשומה לנו בתבחינים.

טלי פלוסקוב: אני רוצה שאת זה ננסה לשנות.

טלי פלוסקוב: אשמח לשמוע תשובה למרות שאני נורא נורא לחוצה.

טלי פלוסקוב: אני מבקשת לקבל תשובה לפני שאני הולכת לשאלה למה לא יכולתם לחלק את כל ה-2 מיליון.

טלי פלוסקוב: אדוני היושב-ראש, אני מתנצלת.

טלי פלוסקוב: אני פשוט חייבת לרוץ לעוד ועדה, אבל אני מאוד רוצה לשמוע את התשובה.

<מיכל ביאז: שמי מיכל ואני מרכזת תמיכות ארצית במשרד.

<מיכל ביאז: אני מכירה כאן כמעט את כולם.

<מיכל ביאז: יש לי איתם דו-שיח ביום יום.

<מיכל ביאז: אני רוצה לומר שאת ה-2 מיליון האלה השנה כן חילקנו, אבל לא העברנו לתשלום מאחר וארגונים שנמצאים כאן או שלא נמצאים כאן לא העבירו לנו את דוחות הביצוע כפי שהנוהל מחייב.

טלי פלוסקוב: הם לא עמדו בקריטריונים.

<מיכל ביאז: הם לא עמדו בקריטריונים.

<מיכל ביאז: הזכיר כאן אחד החברים שהוא קיבל תמיכה.

<מיכל ביאז: הוא קיבל אישור על הנייר, אבל הוא לא הצליח להגיש דוחות ביצוע מאחר ועם דוחות הביצוע צריכים להגיש רשימות של משתתפים שהשתתפו בפעילות והם היו 14 שנים בארץ.

<מיכל ביאז: אמר ולדימיר קודם שההמלצה שלנו היא להקטין את אחוז העולים ב-50%, ואנחנו מקווים שזה יהיה יותר טוב.

אברהם נגוסה: הצטרף אלינו חבר הכנסת מייקל אורן.

טלי פלוסקוב: תכניסו את נושא הגיל לקריטריונים.

טלי פלוסקוב: אנשים מבוגרים צריכים יותר תמיכה מכם מאשר ילדים.

<שרי פייר: אנחנו בימים אלה בודקים את כל נושא התבחינים ומשתדלים לקחת את כל הדברים בחשבון.

<מיכל ביאז: אני רוצה להוסיף ולומר שהמשרד שלנו תומך בפעילויות לעולים ולא בארגוני עולים.

<מיכל ביאז: המטרה היא לפעילות עצמה.

<מיכל ביאז: אם יש ארגון שהוא לא עולה, לא נקרא התאחדות כלשהי, אבל הוא עושה פעילות לעולים אנחנו כן נתמוך בו.

טלי פלוסקוב: יש בקשות מסוג זה?

<מיכל ביאז: בוודאי.

<מיכל ביאז: הוא עושה פעילות עבור עולים והוא מקיים את התבחינים שלנו, את דרישות המבחן.

<מיכל ביאז: יש לו עולים בפעילות 14 שנים בארץ והכול תקין, אז אנחנו כן תומכים.

<מיכל ביאז: אנחנו לא תומכים אך ורק בארגוני עולים.

<מיכל ביאז: זה לא תמיכה לארגון, זה תמיכה לפעילות.

<שושנה רון: כדי לבצע פרויקט את צריכה ארגון.

<שושנה רון: מאיפה יבוא התקציב לארגון?

<שושנה רון: זה לא בחלל ריק.

<מיכל ביאז: עוד דבר שהועלה כאן, הזכירו את ארגוני עולי אתיופיה.

<מיכל ביאז: אני מציינת כאן, ארגונים שלא נתמכו כי הם לא עמדו בדרישות המבחן.

<מיכל ביאז: הם לא הגיעו לניקוד המינימלי.

<מיכל ביאז: זה לא בגלל שהם נקראים ככה.

<מיכל ביאז: אין שום הסבר, ההסבר היחידי – שהם לא ענו על דרישות המבחן.

<מיכל ביאז: צוינה כאן הבירוקרטיה.

<מיכל ביאז: יש דבר שנקרא מרכב"ה בשנים האחרונות.

<מיכל ביאז: זה לא תלוי בנו, זה הנחיות של משרד האוצר.

<מיכל ביאז: בשלוש השנים האחרונות העמותות גם מגישות באמצעות מרכב"ה.

<מיכל ביאז: צריך להגיש המון מסמכים עם הבקשה.

<מיכל ביאז: אנחנו יודעים שזה קשה.

<מיכל ביאז: יש לזה עלויות של רואה חשבון, אבל זה באמת לא תלוי במשרד העלייה והקליטה.

<מיכל ביאז: זה תלוי רק באוצר.

<מיכל ביאז: אין אפשרות אחרת.

טלי פלוסקוב: הפתרון של מרכב"ה הוא רק אחד - לשנות תבחינים.

טלי פלוסקוב: אני יודעת מה זה מרכב"ה.

טלי פלוסקוב: עברתי את השינוי הזה כראש עיר אז אני יודעת מה זה.

טלי פלוסקוב: אני מבינה שבתוך המרכב"ה את מכניסה דברים שהבסיס שלהם זה הקריטריונים שלך.

<מיכל ביאז: זה לא קשור, לא.

<מיכל ביאז: מסמכים מצרפים למרכב"ה.

<מיכל ביאז: הקריטריונים - זה מדיניות של משרד הקליטה.

טלי פלוסקוב: כן, כן.

טלי פלוסקוב: הכוונה שלי היא שאת לא יכולה לממש את זה כי לא עמדו בקריטריונים.

טלי פלוסקוב: אני עוד פעם חוזרת ואומרת, אנחנו צריכים להרחיב את מספר האנשים שיכולים להשתמש בכסף הזה.

טלי פלוסקוב: איך עושים את זה?

טלי פלוסקוב: עושים שינוי תבחינים.

טלי פלוסקוב: אני פשוט הצעתי פה, ואני מאמינה יש עוד כמה, צריך לחשוב מה בדיוק משנים בתבחינים כדי לתת כמה שיותר מענה לקבוצות האנשים האלה.

טלי פלוסקוב: עוד פעם, אני לא מדברת על ארגונים, אני מדברת בדיוק על מה שאת מדברת - פעילות לעולים חדשים, זה מה שמעניין אותנו.

טלי פלוסקוב: אני רק מבקשת לשים לב.

טלי פלוסקוב: אני חושבת שזה לא יכול להיות משהו בקו ישר.

טלי פלוסקוב: הוא חייב להיות דיפרנציאלי לקבוצות גיל שונות, לקבוצות אוכלוסייה שונות.

טלי פלוסקוב: צריך לראות איך אנחנו באמת משתמשים בכסף הזה בצורה מקסימלית ולא מחזירים את הכסף הזה לאוצר.

טלי פלוסקוב: הכסף חזר לאוצר, לא?

אברהם נגוסה: אם לא ישתמשו בסוף הוא יחזור.

אברהם נגוסה: תיאר לנו מר קדוש קודם דוגמה שהוא הגיש בקשה של 200,000 שקל ואתם אישרתם לו 20,000 שקל.

אברהם נגוסה: הוא אומר שהוא עמד בקריטריונים.

אברהם נגוסה: אם הוא עמד בקריטריון אז למה לא נתתם לו יותר כאשר יש כסף שכבר חוזר לאוצר?

אברהם נגוסה: אתם לא נתתם לו יותר.

אברהם נגוסה: זה דוגמה שאני נותן.

<מיכל ביאז: הבקשה שלו עמדה לפי הנוסחה שיש לנו של ניקוד שהזכירו כאן על העברה של 20,000 שקל בלבד.

<מיכל ביאז: יש לנו איזושהי נוסחה שמחשבת את כל הפעילויות שלו ביישובים, ועל-פי זה הוא מקבל תמיכה.

<מיכל ביאז: אי-אפשר היה לתת לו - - -

<אבי זאנה: האם זה אומר שהוא או העמותה הוציאו 200,000 שקל לפחות מהקופה שלו כדי לבצע?

<מיכל ביאז: אוקיי, אבל על-פי הבקשה שלו היה ניתן לאשר לו רק 20,000 שקל.

<אבי זאנה: אבל הניקוד יכול להיות נכון במידה שניצלו את כל התקציב.

<אבי זאנה: אין לזה שום היגיון שאם העמותה הוציאה מכסף של תרומות פרטיות 200,000 שקל ומגישה בקשה שצריכה להקנות לו לפחות 50% השתתפות של המשרד - הרי הניקוד שלכם הוא לא נכון.

<אבי זאנה: הניקוד שלכם היה יכול להיות נכון רק אם ניצלתם את מלוא התקציב.

<אבי זאנה: במידה שלא ניצלתם את מלוא התקציב יש פה עיוות, אני לא רוצה להגיד יותר מזה.

<אבי זאנה: יש עיוות בחישוב שהוא בלתי ניתן להבנה.

<אבי זאנה: אני לא מבין איך הארגונים לא מתרעמים יותר מזה.

<אבי זאנה: אתם לא יכולים להחזיר מיליון מאה שקל.

<אבי זאנה: זה אומר שחילקתם בממוצע 20,000 שקל לעמותות שמטפלות בקליטת עלייה בממוצע במדינה.

<אבי זאנה: אפילו על החישוב רב-שנתי 20 - 25 אלף שקל.

<אבי זאנה: אנחנו מדברים על אבסורד שאין כמותו, במיוחד כשמחזירים כסף לאוצר אחרי שהעמותות שנמצאות פה סביב השולחן הזה כנראה מגייסות ביחד כמה מיליוני דולרים לטובת פעילות למען העלייה וכשבסך הכול אנחנו עושים את העבודה של הממסד.

<אבי זאנה: אני חושב יותר מזה.

<אבי זאנה: אם כבר יש עודף תקציבי, צריך אולי לממן, בניגוד למה שאת אומרת.

<אבי זאנה: את אומרת: צריך לממן את הפעילות.

<אבי זאנה: אני אומר: הגיע הזמן שהמשרד, כמו שזה נעשה בעבר על-ידי הסוכנות גם, אולי יממנו את רכזי הקליטה שפועלים בקרב מסגרות ארגוני עולים שעושים את עבודת השטח.

<אבי זאנה: אני מדבר על עצמי ועל כל הארגונים שנמצאים כאן.

<אבי זאנה: יש עודף בתקציב.

<אבי זאנה: במקום לחפש, אתם מנסים לנמק שאין לזה שום - - - אני עדיין לא השתכנעתי מההסבר שלך.

<אבי זאנה: הרי הניקוד - אף אחד לא מבין פה על מה את מדברת.

<אבי זאנה: אף אחד לא מבין מה אומר הניקוד כשהוא מגיש בקשה.

<אבי זאנה: .

<אבי זאנה: הגשתי שנה שעברה על מרכז מידע – 300,000 שקל.

<אבי זאנה: כבוד היושב-ראש, קיבלתי 17,000 שקל.

<אבי זאנה: אם זה היה מיצוי מלוא התקציב זה מובן.

אברהם נגוסה: בואו נשמע את ד"ר שרי פייר שהיא מנהלת תחום בכיר לחינוך בכיר במשרד הקליטה.

אברהם נגוסה: אם השמיכה היתה קצרה בשביל לחלק לכולם, אפשר היה להבין את זה.

אברהם נגוסה: פה יש יתר.

אברהם נגוסה: תסבירי לנו בדיוק כדי שנבין את הדבר הזה.

<שרי פייר: שלום לכולם.

<שרי פייר: קודם כל, אני שמחה על הדיון הזה.

<שרי פייר: כמו שאתה אמרת, אדוני היושב-ראש, המגזר השלישי בכלל, והעמותות בפרט, ממלאים תפקיד מאוד מאוד חשוב, והם משלימים את תפקידה של הממשלה בתחומים רבים, והרבה מאוד בתחום קליטת העלייה.

<שרי פייר: חשוב לציין שאנחנו פה מדברים כרגע על נוהל תמיכות.

<שרי פייר: נוהל תמיכות מחייב אותנו לנהוג לפי קריטריונים שקופים ואחידים.

<שרי פייר: הנוהל שלנו עובר אישור של משרד המשפטים, של משרדים ממשלתיים רלוונטיים אחרים.

<שרי פייר: כשאנחנו מקבלים בתחילת השנה את השמיכה של 2 מיליון, לצורך העניין כרגע, עומדות בפנינו בקשות.

<שרי פייר: אנחנו ברגע הנתון הזה כשיש בידינו את 2 מיליון השקלים, מחלקים את כולם, את כל 2 מיליון השקלים לפי קריטריונים שקופים ואחידים לעמותות.

<שרי פייר: יכול להיות שאפשר לשפר את נושא הניקוד.

<שרי פייר: יכול להיות ש- - -, לא יכול להיות, עובדה שאנחנו עוסקים בזה בימים האלה כך שאנחנו מודעים לזה.

<שרי פייר: אסתר ועוד חלק מכם התבקשו והוזמנו גם לדיונים של הפורום ויוזמנו לדיונים כי חשוב לנו לשמוע.

<אסתר בלום: הוחלט שנוזמן, אבל לא קיבלנו שום הזמנה.

<שרי פייר: אמרתי - גם תוזמנו כי מאוד מאוד חשוב לנו לשמוע את דעתכם.

<שרי פייר: כשאנחנו מחלקים את כל הדברים האלה בפעם הראשונה אנחנו מחויבים לחלק בצורה אחידה ובצורה שקופה.

<שרי פייר: אין לנו רונדל שני לחלוקה.

<שרי פייר: אנחנו עכשיו מחכים עם הכסף הזה לאחריות הביצוע שלכם.

<שרי פייר: ברגע שאתם הצהרתם שאתם אמונים על ביצוע, אנחנו סמוכים ובטוחים שאתם תמלאו את 100% הביצוע שאנחנו נתנו לכם.

<שרי פייר: אם לך, אדוני, חולקו 20,000 שקלים ומשהו לפי ניקוד שאגב, אנחנו מקיימים עליו הדרכות, וכאמור יכול להיות שאפשר לשפר אותו, כל 2 המיליון חולקו לפי הקריטריונים האלה.

<שרי פייר: כמו שאנחנו כמשרד מצפים ממך שתמלא את כל ה-100% האלה, אנחנו גם מצפים מעמותות אחרות שימלאו את ה-100% שלהם.

<שרי פייר: לא מחפשים פה אשמים.

<שרי פייר: אבל לא תמיד העמותות ממלאות את מה שהן התחייבו למלא בצורה כזו או אחרת.

<שרי פייר: לכן, אנחנו לא יכולים לשלם להן את זה.

<שרי פייר: אין לנו מנדט לקחת את העודפים שנותרו לנו ולעשות סיבוב שני.

<שרי פייר: מישהו פה הזכיר את האפיק השני של קשר שלנו עם מגזר שלישי בכלל, ועם עמותות בפרט, והוא נושא של קניית שירותים.

<שרי פייר: זה אפיק מאוד מאוד חשוב.

<שרי פייר: בימים אלה, גם לשאלתך, אדוני, לגבי קליטת יוצאי צרפת, אוקראינה ובלגיה, וחלוקת סיוע לפי החלטת ממשלת 2446, אנחנו נמצאים בדיונים, ובהחלט נמצא על השולחן נושא של פנייה בקולות קוראים לעמותות לקניית שירותים לטובת הנושא הזה, כי אנחנו מאוד מאוד מאמינים ביכולתן של עמותות לממש דברים בצורה טובה.

<שושנה רון: אני מבקשת להעיר משהו לגבי שיטת המרכב"ה.

<שושנה רון: נאמר כאן שאתם כפופים להנחיות משרד האוצר.

<שושנה רון: גם במשרד האוצר הם לא חייבים להיות קיצוניים כל כך לגבי היישום בצורה קפדנית.

<שושנה רון: צריך גם לשמוע אתכם באמצעותנו להגמיש את מילוי הטפסים לפי שיטת המרכב"ה.

<שושנה רון: אנחנו הרי לא חיים בשמיים.

אברהם נגוסה: אנחנו נדון גם על המרכב"ה וגם על הקריטריונים בהמשך.

<שרי פייר: אדוני, יש קריטריונים ויש דברים טכניים שאנחנו מחויבים למלא לפי הוראות החשב הכללי.

<שושנה רון: הם חייבים למלא ואי-אפשר לבוא אליהם בטענות.

<שושנה רון: אבל גם אנשי האוצר חייבים להגמיש את העמדות.

<וונדה אקלה: אני חושב שצריך להרכיב את המיקוד לפי הארגונים שעובדים בשטח.

<וונדה אקלה: מה שאומרים – לפי זה צריך להיות המיקוד, ולא סתם למקד.

<וונדה אקלה: זה לא למקד, זה למלכד – כך זה נראה.

<וונדה אקלה: המשרד מחלק 20,000 שקל או 15,000 שקל או 5,000 שקל, וזה גם להשתיק.

<מיכל ביאז: אנחנו לא מחלקים סכומים כאלה, זה לא נכון.

<מיכל ביאז: מ-30,000 ומעלה.

אברהם נגוסה: אבי אמר קודם שהוא הגיש 300,000 והוא קיבל 13.

<מיכל ביאז: אושרה לו תמיכה יותר מ-20.

<מיכל ביאז: אני לא אגיד כמה.

<מיכל ביאז: לא אבי, אני מדברת על סם קדוש.

<מיכל ביאז: .

<וונדה אקלה: אני אלך איתך, כאילו זה 50,000 שקל.

<וונדה אקלה: גם 50,000 שקל זה כאילו להשתיק.

<אסתר בלום: 13,000 שקל – מח"ר, מעורבות, חינוך, רווחה.

<אסתר בלום: משכנותיך ישראל ירושלים – 13,467 שקל, עמותת אלול – 10,953, קשר – 11,018- - -

<וונדה אקלה: לכן, אני רוצה להציע לארגונים.

<וונדה אקלה: במקום שנהיה נותני שירות, נהיה נותני סנגור, לסנגר את העניין הזה.

<וונדה אקלה: ככל שנצעק מול הממסד, אולי שם נרוויח יותר.

<וונדה אקלה: לדעתי, זה לא לטובתנו, זה לא הלך.

אברהם נגוסה: אני מבקש לא לדבר מבלי שנתתי רשות דיבור.

אברהם נגוסה: מה שקורה זה שמי שקופץ מדבר כמה פעמים ומי שממושמע לא מקבל, זה לא טוב.

אברהם נגוסה: דרור יעיש, בבקשה.

<דרור יעיש: אני חושב שהעניין המרכזי הוא באמת נושא התקציב.

<דרור יעיש: אנחנו מנהלים פרויקטים בסדר גודל של 700,000 שקל, מקבלים סכומים מזעריים.

<דרור יעיש: אנחנו נתקלים בקריטריונים שמאוד קשה לעבוד איתם.

<דרור יעיש: קשה לנו לעבוד איתם כי אנחנו עובדים עם אנשים שהם עולים חדשים, אנשים שהם דוברים שפות אחרות.

<דרור יעיש: בתור ישראלי מאוד קל לי לא להבין את זה.

<דרור יעיש: אבל אני מגיע לשם ואני רואה אנשים שמדברים שפות אחרות, רגילים לאוכלוסייה ולקהל שלהם, ואז כשמבקשים מהם דברים שבעיניים של הנוהל נראים מאוד נכונים ומאוד תקינים, בנושא המאוד הספציפי הזה ובקהל היעד הזה, זה דווקא דברים שהם פחות מתקבלים.

<דרור יעיש: אקח לדוגמה את כל נושא הרישומים שאנחנו צריכים לעשות בתעודות זהות.

<דרור יעיש: יש לנו מרכז מידע, אנחנו עוזרים לאנשים בסדר גודל של מעל 6,000 איש בשנה.

<דרור יעיש: המשרד מבקש מאתנו תעודות זהות על כל אדם ואדם שאנחנו נותנים לו סיוע.

<דרור יעיש: זה דבר שהוא בלתי אפשרי על כל טלפון שאנחנו נותנים, על כל עזרה, לבוא ולבקש ממישהו את הפרטים האלה.

<דרור יעיש: אנחנו באמת רואים שהמשרד בא לקראתנו ועוזר.

<דרור יעיש: אבל גם המשרד כבול בקריטריונים שקשה לו לעבוד איתם.

<דרור יעיש: ואז יוצא מצב שאנחנו מקבלים את הכספים מאוד באיחור.

<דרור יעיש: אני מקבל תמיכות באמת באיחור.

<דרור יעיש: אני לא יכול לסמוך על הכספים האלה גם מבחינת תזרים המזומנים שלנו.

<דרור יעיש: הכספים שאני בונה לעוד שלושה חודשים, אני מקבל אותם אחרי חצי שנה במקרה הטוב.

<דרור יעיש: זה חלק מהבעיות שאני מזהה אותן - שקריטריונים נקבעים בלי עזרה בידע הרחב שיש פה לארגונים, ואז שם זה פשוט נתקע.

<דרור יעיש: המשרד מנסה להתגמש אבל ההתגמשות שלו היא במסגרת המשרד.

<דרור יעיש: אני חושב שדווקא הקריטריונים, דווקא המדדים שהממשלה מחלקת את הכסף, צריכים להיקבע לא בעיניים של הממשלה, אלא יותר בעיני הארגונים.

<דרור יעיש: כך הכסף יוכל לזרום בצורה יותר תקינה ולא נישאר עם 2 מיליון שמתוכם 47% חולקו כי אנשים לא עומדים בקריטריונים, אין מה לעשות.

<דרור יעיש: זה סוג של מחדל בתקשורת, לדעתי.

<דרור יעיש: הוא פתיר אבל צריך את סיוע הארגונים ושל האנשים מהשטח.

<דרור יעיש: תודה.

אברהם נגוסה: תודה רבה.

אברהם נגוסה: ד"ר ולדימיר, בבקשה.

אברהם נגוסה: אחר כך הוא צריך לצאת לעוד דיונים.

<ולדימיר שקלאר: אבל נשארת כאן סגנית שלי ד"ר שרי פייר.

<ולדימיר שקלאר: שוב, אני מבקש להפריד בין הסכום שבאמת 2 מיליון זה סכום קטן, אני מסכים איתך.

<ולדימיר שקלאר: אני מקווה שהוא יוגדל כמו שהיה פעם.

<ולדימיר שקלאר: אני לא יכול להגיד 5 מיליון או 7 מיליון, אבל זה מגמה וזה גם רצון שלנו וגם רצון השר ובין הקריטריונים.

<ולדימיר שקלאר: צדקת כשדיברת על תעודות זהות.

<ולדימיר שקלאר: זה בעיה לא רק של העמותה שלך, אלא בעיה של כולם.

<ולדימיר שקלאר: אבל לא לשכוח שאנחנו משרד לעלייה ולקליטה ואנחנו תומכים בעולים.

<ולדימיר שקלאר: אנחנו צריכים לבדוק שאתה עוזר לעולים.

<ולדימיר שקלאר: נכון להיום היית צריך לדווח לנו על 75% עולים.

<ולדימיר שקלאר: בגלל זה אנחנו ראינו שזה קשה, ולכן אמרנו 50%.

<ולדימיר שקלאר: אני מקווה שזה יתקבל.

<ולדימיר שקלאר: זה יקל עליך.

<ולדימיר שקלאר: אלכסנדר דיבר על זה שהוא מגיע ל-35% של עולים.

<ולדימיר שקלאר: הוא יצטרך להתאמץ ולהגיע ל-50%.

<ולדימיר שקלאר: אני שמח לשמוע שרוב הנקודות שאתם מעלים, גם אנחנו מעלים בוועדה.

<ולדימיר שקלאר: אנחנו באמת הולכים לשנות קריטריונים, גם של הניקוד, גם תחומי פעילות.

<ולדימיר שקלאר: למעשה, הכול.

<ולדימיר שקלאר: מביאים בשורה.

<ולדימיר שקלאר: אדוני היושב-ראש, אני חייב להגיד שאני לא בטוח, אני לא בטוח, שזה ייצא כבר בשנת 2016.

<ולדימיר שקלאר: לא בטוח, אבל זה אמת כי זה גם משרד המשפטים, ואנחנו עובדים לקראת זה.

<ולדימיר שקלאר: אבל בטוח שזה ייצא בשנת 2017.

<ולדימיר שקלאר: אנחנו גם התחלנו באמצע שנה וגם אין תקציב.

<ולדימיר שקלאר: זה דורש גם אישור של משרד המשפטים.

<ולדימיר שקלאר: אבל לפחות התחלנו ואני גם בטוח שאנחנו נצליח.

<ולדימיר שקלאר: תודה רבה.

<ולדימיר שקלאר: אני מצטער.

<אסתר בלום: אם כך, לגבי התקציב זה מה שאמרת.

<אסתר בלום: אתה אמרת שיש מדיניות של השר ושלך להגדיל את התקציב בצורה משמעותית?

<ולדימיר שקלאר: כן.

<ולדימיר שקלאר: אבל בשביל זה צריך לבנות גם קריטריונים.

<אסתר בלום: לא, לא.

<ולדימיר שקלאר: בואו נגיד, במקביל.

<אסתר בלום: הדרישה שלנו היא שמי שכרגע כן עונה, וכרגע יש לנו עלייה מאוקראינה ומצרפת, ויש מצוקות ויש צרכים, כרגע מי שיכול ליהנות מ-2 מיליון האלה, תן להם ליהנות מה-2 האלה ותגדיל את 2 המיליון האלה, למרות שאתה אומר: אנחנו נערכים לשינוי קריטריונים.

<אסתר בלום: אפשר להיערך לזה, במקביל אפשר לתת מעטפה שהיא יותר מכובדת לאמריקאים, לצרפתים, לאוקראינים, לבוכרים, לכל אחד.

<אסתר בלום: אם הבוכרים לא קיבלו 10,000 שקל שנה שעברה, אמרו: מה אתם רוצים שאנחנו נעשה עם זה?

<אסתר בלום: אם הייתם אולי נותנים לשושנה 40,000 שקל בגלל שהעוגה היתה יותר גדולה מלכתחילה, אם היא היית יכולה להגיע ל-40,000 שקל, היא היתה עושה את המאמץ לכתוב את הבקשה ולהגיש אותה ולממש אותה.

אברהם נגוסה: בשיחה שלי עם השר, השר הוא מאוד חיובי לבוא לקראת.

<אסתר בלום: לשנת 2016, כבוד היושב-ראש?

אברהם נגוסה: אני לא יודע לשנה.

אברהם נגוסה: הוא אמר לי שהוא באמת מבין את זה ופועל לקראת - - -

<אסתר בלום: המצוקות הן היום, זה מחר.

<אסתר בלום: אנחנו כבר אמצע שנה.

<אסתר בלום: אתם לא סגרתם את התקציב.

<אסתר בלום: אל תסגרו אותו בלי תקציב לארגוני עולים שמשרתים את העולים.

אברהם נגוסה: גברת אולגה, בבקשה.

<אולגה סושנסקי: שלום לכולם, אדוני היושב-ראש, אני סגנית יושב-ראש התאחדות עולי אוקראינה.

<אולגה סושנסקי: דוד לוין הוא יושב-ראש התאחדות עולי אוקראינה.

<אולגה סושנסקי: בשבוע שעבר הוא כתב מאמר בעיתון "וסטי" על ארגוני עולים ושעכשיו אנחנו לא כמו שילדים קרובים להורים, אלא שפשוט ההורים חינכו את הילדים.

<אולגה סושנסקי: הם לא קרובים.

<אולגה סושנסקי: זאת אומרת, עכשיו לא מקבלים שום דבר.

<אולגה סושנסקי: פרויקט "בבית ביחד" בהתאחדות עולי אוקראינה עכשיו סגור למרות שעכשיו עולים ממדינות אוקראינה כי המצב עכשיו מאוד מאוד קשה.

<אולגה סושנסקי: באים אנשים חולים, אבל דווקא סגרו את זה.

<אולגה סושנסקי: עד 2006 הסוכנות עזרה מאוד, אבל מ-2006 היא הפסיקה לעזור להתאחדות עולי אוקראינה למרות שיש יותר מחצי מיליון עולים מאוקראינה.

<אולגה סושנסקי: מ-2011 גם כן לא שילמו כסף עבור טיולים וכו' וכו', בגלל שלא הגשנו את השמות ותעודות זהות של התיירים.

<אולגה סושנסקי: הם לא שילמו כסף.

<אולגה סושנסקי: עכשיו העולים ממדינות אוקראינה כן מקבלים ממשרד הקליטה – בסדר, תודה רבה.

<אולגה סושנסקי: אבל הדבר העיקרי, הם רוצים לקבל עזרה בשפה.

<אולגה סושנסקי: בגלל זה אנחנו רוצים שבאמת יהיה פרויקט "בבית ביחד", ושאנחנו נתנדב.

<אולגה סושנסקי: מ-2014 לא קיבלנו שום יום עיון.

<אולגה סושנסקי: ביום עיון אנחנו מלמדים את המתנדבים איך להתנדב.

<אולגה סושנסקי: לא קיבלנו בכלל.

<אולגה סושנסקי: דבר אחרון, 37 שנה יש טקס המוקדש לבאבי יאר בקייב כשבזמן מלחמת העולם השנייה הרגו מיליון יהודים.

<אולגה סושנסקי: השנה בכלל לא קיבלנו את הכסף, אין תקציב.

<אולגה סושנסקי: זאת אומרת, בספטמבר אנחנו לא נעשה את הטקס.

<אולגה סושנסקי: אני מבקשת עזרה.

<אולגה סושנסקי: תודה רבה לכם.

אברהם נגוסה: תודה רבה.

אברהם נגוסה: אני רוצה שכמה אנשים ידברו ואז ביחד תתייחסי.

אברהם נגוסה: מר רוני אקלה, מנכ"ל הפרויקט הלאומי.

<רוני אקלה: תודה רבה, אדוני היושב-ראש.

<רוני אקלה: העמותות הן נכס למדינת ישראל.

<רוני אקלה: אם לא היו העמותות אני לא יודע מה היה המצב שלנו גם היום.

<רוני אקלה: העמותות בפעילות שלהן משפרות את מצב העולים.

<רוני אקלה: שנית, כמו שאתם רואים כאן, אין כאן ייצוג לעולי אתיופיה פה.

אברהם נגוסה: הם הוזמנו, הם היו צריכים להגיע.

אברהם נגוסה: אנחנו הזמנו את כל העולים.

<רוני אקלה: אני אגיע לשאלה למה לא מגיעים.

<רוני אקלה: חוויתי בעצמי, ולכן אני רוצה להיות דוגמה בשביל העמותות האלה וגם להביע דעתי למה העמותות מהקהילה האתיופית לא מקבלות תמיכות.

<רוני אקלה: אני הייתי מנכ"ל עמותת "פידל".

<רוני אקלה: הגשתי תקציב של 500,000 שקל ומשרד הקליטה אישר לי אז 100,000 שקל לתמיכות.

אברהם נגוסה: הכי הרבה שקיבלת.

<רוני אקלה: אני שמחתי בדיוק כמו ששמחת עכשיו, אבל הצרה הגיעה מאוחר מדי.

<רוני אקלה: אחרי שניצלתי את כל התקציב של 500,000 שקל, וזה היה מרכז מידע בתל-אביב לילדים שמגיעים לתחנה והיו עוברים עבירות חוק ואז אנחנו רצינו לצמצם, אבל דווקא משרד הקליטה הוא זה שדחף שאנחנו נעשה את העבודה ועשינו אז את העבודה.

<רוני אקלה: אבל בסוף אמרו: לא מילאת את הניקוד והילדים שהיו שם הם לא עולים.

<רוני אקלה: לכן, אתה מקבל רק 10,000 שקל.

<רוני אקלה: בצורה כזו הם ממיתים את העמותות.

<רוני אקלה: העמותות האלה שבהתחלה חשבו שהן קיבלו כסף מהתמיכה של הממשלה, בסופו של דבר נותנים להן על-פי הקריטריון.

<רוני אקלה: הקריטריון צריך להיות לפני.

אברהם נגוסה: מתוך 100,000 נתנו לך רק 10,000?

<רוני אקלה: אישור - קיבלתי ל-100,000.

<רוני אקלה: זה אומר שאני עברתי את כל הקריטריון.

<רוני אקלה: שמחתי שעברתי את כל הבירוקרטיה.

<רוני אקלה: אבל בסופו של התהליך לא עברתי אותה משום שלא נאמר הניקוד שאחר כך מחשבים אותו.

<רוני אקלה: זאת אומרת, בדיעבד.

<שרי פייר: זה לא נכון.

<רוני אקלה: אני ישבתי אתכם ודיברתי אתכם.

<רוני אקלה: לא אתם, אבל דווקא במשרד שלכם.

<רוני אקלה: הרי אני הייתי עובד משרד לקליטת עלייה, אני יודע את זה.

<רוני אקלה: לכן, ישבתי ודיברתי איתכם.

<רוני אקלה: בסופו של תהליך, קיבלתי 10,000 שקל.

<רוני אקלה: זה טוב שהיו לי גופים תורמים שעזרו לי לכסות את התקציב והצלחתי להעמיד את העמותה כמו שהיא היתה.

<רוני אקלה: אבל אם לא הייתי מקבל, העמותה היתה נסגרת היום.

<רוני אקלה: לכן, הרבה עמותות היום נסגרות כתוצאה מהאמירות האלה.

<רוני אקלה: לכן, להמית עמותה לאט לאט בצורה הזו מביא לכך שהם מפסידים את התמיכה שהעמותות היו נותנות לעולים כי הן לא נותנות את זה היום.

<רוני אקלה: דבר נוסף, הוצאת קריטריונים.

<רוני אקלה: את הקריטריון מוציאים לפני שמאשרים.

<רוני אקלה: אתם אמרתם שעכשיו אישרתם 2 מיליון שקל.

<רוני אקלה: אישרתם אותו על-פי הקריטריון שהצבתם לעצמכם.

<רוני אקלה: אז מה הבדיקה אחרי?

<רוני אקלה: אני בטוח שהעמותות עמדו בקריטריון גם וביצעו את העבודה שלהן, ולכן הן דרשו לקבל את הכסף.

<רוני אקלה: אבל ברגע שבאים לקבל את הכסף לא מקבלים - זו הבעיה.

<רוני אקלה: לכן, צריך לחדד את הקריטריון בצורה ברורה, ובמיוחד לעמותות שלא כל כך מבינות את השפה בצורה מובנת.

<רוני אקלה: מנסחים משפט ובאיזשהו שלב מכניסים מילה שמשנה את כל כללי המשחק.

<רוני אקלה: פה צריכים או להדריך את עמותות העולים כדי שיוכלו לנצל ולהשתמש במשאב שעומד לרשותם, או להגיד: לא עמדת בקריטריון, לא מגיע לך.

<רוני אקלה: זה גם טוב, כי אני לא מצפה מהמשרד שאני אקבל את זה, ואז אני אעשה עבודה אחרת.

<רוני אקלה: אני אגייס כסף ממקום אחר.

<רוני אקלה: אם לא גייסתי את זה ואתם אמרתם לי תקציב, אני עבדתי על התקציב הזה.

<רוני אקלה: לכן, חשוב מאוד שיהיה קריטריון ברור ולא בדיעבד.

<רוני אקלה: תודה.

<שושנה רון: ומחייב עד הסוף.

אברהם נגוסה: תודה רבה.

אברהם נגוסה: אנחנו סוגרים את הדיון בשעה 11:00, ולכן אני מבקש שתדברו קצר.

אברהם נגוסה: תענו אחר כך על הכול ביחד.

<רומן סוקולוב: אדוני היושב-ראש, אנחנו מייצגים עמותה שעובדת עם גמלאים עולים.

<רומן סוקולוב: אנחנו עובדים עם קרוב ל-130,000 איש אנשים.

<רומן סוקולוב: הבקשה שלנו, ואני פונה למשרד הקליטה.

<רומן סוקולוב: אולי באמת אפשר להמציא קריטריון חדש, לא יודע איך זה יעבוד - או לתת מעמד מיוחד, כי האנשים שאנחנו עובדים איתם, הם עולים לרוב בגיל 70 - 75.

<רומן סוקולוב: מה זה עולה חדש?

<רומן סוקולוב: לעולה חדש אין שפה, אין התאקלמות חברתית.

<רומן סוקולוב: החבר'ה שלנו שהם לרוב בגיל 80, הם לנצח נשארים עולים חדשים.

<רומן סוקולוב: כשאני מדבר איתך על ילד שעלה בגיל 5 ועל אישה שעלתה בגיל 75, אז בגיל 90 היא תישאר עולה חדשה מכל התחומים ומכל הבחינות ומכל הכיוונים.

<רומן סוקולוב: כשאנחנו אומרים שאנחנו הגענו ל-35% עולים חדשים שפחות מ-14 שנים בארץ, ולרוב החבר'ה שלנו, אם היית בודקת בתעודת זהות, כולם מעיל גיל 80.

<רומן סוקולוב: זה אותם עולים חדשים גם כשהם 20 שנה בארץ.

<רומן סוקולוב: זה מאוד מאוד חשוב.

<רומן סוקולוב: יש אנשים שהם מעל גיל 80 וחייבים להתייחס אליהם.

<רומן סוקולוב: הבקשה שלנו והקריאה שלנו לכולם - מעמד מיוחד או משהו לאנשים שהם באמת נשארים עד הנצח עולים חדשים.

<רומן סוקולוב: אם אנחנו עוזרים להם אז תעזרו לנו לעזור להם.

<רומן סוקולוב: תודה רבה.

אברהם נגוסה: תודה.

אברהם נגוסה: נציגת הסוכנות, בבקשה.

<ורד אחיהון: שלום, אני ורד אחיהון מהסוכנות היהודית.

<ורד אחיהון: חשוב לי להגיד בפורום הזה שבאמת הסוכנות היהודית מאוד מברכת ומאוד תומכת בארגוני העולים על כל הפעילות המבורכת שהם עושים עם העולים.

<ורד אחיהון: מעבר לתקציב הזעיר ביותר והקטן ביותר שבאמת במהלך השנים הלך ופחת, במה שאנחנו באמת יכולים לעמוד אנחנו מסייעים.

<ורד אחיהון: בנוסף, אנחנו באמת פותחים את התשתיות שלנו לפעילויות, אם זה למרכזי הקליטה, שהם צריכים כדי באמת לתת מענה לעולים האלה בכל מה שאפשר.

<ורד אחיהון: אנחנו יודעים שככל שגילו שהעולה יותר מבוגר, הוא נשאר עולה כמעט עד הנצח.

<ורד אחיהון: אנחנו מנסים לסייע בכל דרך אפשרית.

אברהם נגוסה: אולי תתייחסי גם למה התקציב שלכם, של הסוכנות היהודית, לתמיכה בארגוני עולים.

<ורד אחיהון: השנה, ב-2016, העברנו 160,000 דולר לעשר התאחדויות שעובדות אותנו, בנוסף לפעילויות, בנוסף לזה, תשתיות שהן שוות ערך שאנחנו פותחים בפניהן.

<ורד אחיהון: לדוגמה, אם יש מרכז קליטה שעושה סיור לעולים שנמצאים באזור, אנחנו מאוד דואגים להזמין את העולים שנמצאים שכן ייצאו לסיור הזה וכד', ולעבוד בשיתוף פעולה.

אברהם נגוסה: תודה רבה לך.

אברהם נגוסה: אדוני, בבקשה.

<דורון קליין: שמי דורון קליין, מנכ"ל תלפד - הפדרציה הציונית דרום אפריקה -ישראל אני לא רוצה להפחית מהנושא העיקרי כפי שאסתר הגדירה, הנושא של גודל התקציב, שאני חושב שזה באמת עיקר הדיון.

<דורון קליין: אני חושב שזה מובן שזה לא בגלל שגופים נעלמו כשירדנו מ-130 גופים ל-45 גופים בדף הזה, וכפי שוולדימיר אמר שזה רק ארבעה תחומי תמיכה.

<דורון קליין: זה לא פשוט שהם נעלמו, אלא כפי שאתה הזכרת, שזה לא שווה את המאמץ ולא שווה את שעות העבודה ואת התשלום לרואה החשבון.

<דורון קליין: לכן, זו אחת הסיבות העיקריות שאנחנו רואים את הירידה הזאת מ-131 ל-45 ארגונים.

<דורון קליין: אבל אני רוצה להתייחס לנושא זכות החפות.

<דורון קליין: אדם חף מפשע עד שהוכח אחרת.

<דורון קליין: הגישה פה - כשאנחנו באים למשרד הקליטה הם תמיד אומרים לנו שזה לא הם, אלא שזה משרד המשפטים, משרד האוצר, זה יועץ של המשרד.

<דורון קליין: כל פעם זה מישהו אחר.

<דורון קליין: אבל אני לא בא עכשיו להצביע על משרד הקליטה.

<דורון קליין: אבל אני אומר, עם כל הגופים שהזכרתי עכשיו כי זה מה שהם אומרים לנו.

<דורון קליין: הגישה כלפי העמותות היא: אתם מנסים לרמות, מנסים לגנוב.

<דורון קליין: אין לכם את הזכות החפות.

<דורון קליין: זה מוביל איזושהי גישה מעוותת כלפי העמותות שהביקורת היא כל כך קשה לא לאחר המעשה.

<דורון קליין: אני הייתי מברך מאוד על ביקורת לאחר המעשה אם אני אומר שאני עושה X,Y ו-Z, בואו תבדקו שעשיתי X, Y ו-Z, ואם לא עשיתי את זה תפסלו אותי לעד ולעולמי עולמים.

<דורון קליין: אבל מבחינת כמות המסמכים והדרישות האין סופיות הבירוקרטיות, זה פשוט מפיל את העמותות.

<דורון קליין: כפי שאתה אמרת, אדוני היושב-ראש, שאתה מקבל טפסים כאלו - אוי ואבוי.

<דורון קליין: אני יכול להעיד על העמותה שלנו שמאז 2010 אושר לנו כל שנה.

<דורון קליין: מאז 2010 ועד 2014 כל שנה אושר תקציב ממשרד הקליטה.

<דורון קליין: אם זה היה עידוד עלייה, אם זה היה מיזם משותף, אם זה היה כיתה בקהילה – כל שנה אושר.

<דורון קליין: מחכים לי שם רבע מיליון שם במשרד הקליטה.

<דורון קליין: אבל כל פעם עוד מסמך.

<דורון קליין: נקודה נוספת: איך זה שאתם, ארגוני עולי אפריקה, איך זה שיש לכם בניינים?

<דורון קליין: אנחנו הארגון העולים היחיד בכל מדינת ישראל שהצלחנו לבנות שלושה בניינים.

<דורון קליין: יש לנו מרכזי קליטה שלנו, שלנו.

<דורון קליין: אז שואלים: איך זה שיש לכם שלושה בניינים?

<דורון קליין: זה לא מסתדר עם עמותה, זה לא מסתדר עם זה, נפסלתם.

<דורון קליין: אין כאן גישה לבוא לקראתנו.

<דורון קליין: כשאנחנו באים לעבוד איתכם אז זכות החפות, ולא שאנחנו אשמים מלכתחילה כדי לרמות את המשרדים.

אברהם נגוסה: תודה רבה.

אברהם נגוסה: אדוני, בקיצור.

<מישל אירנפרוינד: שמי מישל אירנפרוינד מארגון C.N.E.F, ועוד כמה ארגונים.

<מישל אירנפרוינד: למעשה, אני בא מעולם העסקים.

<מישל אירנפרוינד: נמצא בעולם העסקים ואני רואה קצת יותר בצורה רחבה.

<מישל אירנפרוינד: קודם כל, יש לי בשורה טובה.

<מישל אירנפרוינד: בעוד שנתיים-שלוש לא יהיה יותר צורך לא בעמותות ולא בוועדת העלייה והקליטה, כי בקצב הזה לא תהיה עלייה.

<מישל אירנפרוינד: ממשלת ישראל לא מבינה, כנסת ישראל לא מבינה, לפני איזה אתגר היא נמצאת היום.

<מישל אירנפרוינד: היא לא מבינה, ואני אומר ספציפית על העלייה מצרפת כי משם אני בא, שיש בה פוטנציאל של עשרות אלפי יהודים שרוצים ומחכים לעלות.

<מישל אירנפרוינד: אבל תהיו ערים.

<מישל אירנפרוינד: מולנו נמצאות גם קנדה ואוסטרליה.

<מישל אירנפרוינד: מה שהם מציעות, אפילו לא חולמים להציע את זה בארץ.

<מישל אירנפרוינד: במקום שהממשלה, הכנסת, תתגייס לזה - וזה לא 100,000 שקל או 100,000 דולר שצריך.

<מישל אירנפרוינד: צריך פה לגייס תקציבים בגודל של עשרות מיליונים של שקלים.

<מישל אירנפרוינד: צריך לרדת מהבירוקרטיה.

<מישל אירנפרוינד: אני לא רוצה להיות בוטה.

<מישל אירנפרוינד: אני נפגשתי עם השר והרגשתי שבאמת יש רצון טוב לעודד עלייה.

<מישל אירנפרוינד: אבל איך זה מתרגם?

<מישל אירנפרוינד: יש לי הרגשה פה שמשרד הקליטה והעלייה צריכים לשנות את המשרד למשרד אנטי קליטה ואנטי עלייה.

<מישל אירנפרוינד: רבותי, הבית בוער, ומה שאני שומע פה שמנסים להציל איזשהו ספר מהספרייה.

<מישל אירנפרוינד: זה לא יעזור, ותבינו למה.

<מישל אירנפרוינד: מדברים על מדינות מערב אירופה.

<מישל אירנפרוינד: היהודים האלה שבאים - אם לא מטפלים בהם כהוגן חינוך, עבודה, דיור, ילכו מפה ויחזרו.

<מישל אירנפרוינד: הם יסבירו לחברים שלהם בארץ המקור ממנה הם באים שאין מה לחפש במדינת ישראל, ואנחנו נפספס את זה.

<מישל אירנפרוינד: זה מה שצריך להכניס לראש.

אברהם נגוסה: אדוני, תודה רבה.

אברהם נגוסה: ד"ר שרי פייר, בבקשה.

<שרי פייר: אני אתחיל דווקא עם דבריך, אדוני יושב-ראש עמותת C.N.E.F, שאנחנו מכירים ומוקירים מאוד את פועלה.

<שרי פייר: הדברים שלך הם האשמה מאוד מאוד חמורה.

<שרי פייר: מאוד מאוד מצער לשמוע.

<מישל אירנפרוינד: זה המציאות.

<שרי פייר: אני סבורה שזה לא המציאות.

<מישל אירנפרוינד: טוב, תמשיכו לחלום.

<שרי פייר: כהוכחה לכך בולטת יש את הגידול הרב מאוד במספר העולים.

<שרי פייר: אתה צודק שיש הרבה מאוד פיתויים כלכליים במדינות אחרות ואנחנו משתדלים לתת סיוע מעבר לכך שאנחנו רוצים את כל העולים לכאן מסיבות אידיאולוגיות.

<שרי פייר: בין היתר, לשם כך קידם המשרד את החלטת ממשלה 2446 שהתקבלה ביום 15 בפברואר השנה, והיא נותנת באמת סיוע מאוד מאוד נרחב לעלייה המבורכת מצרפת, אוקראינה ובלגיה.

<שרי פייר: בימים הקרובים באמת תתחילו לראות את הדברים בשטח.

<שרי פייר: יש לנו כל מיני מסלולי סיוע, גם דרך רשויות, גם דרך עמותות, גם דרך ארגוני ציבור.

<שרי פייר: השילוב המבורך ביניהם ייתן לטעמנו את הפתרון המיטבי, המקצועי והאופטימלי.

<שרי פייר: עלתה כאן בשיח איזושהי טענה שהיא לא נכונה רק לגבי הסוגיה שעולה היום בדיון, אלא בכלל, וזו סוגיית הקשר בין המגזר השלישי ובין הממשלה.

<שרי פייר: הממשלה, לפחות המשרד שלח אותי ומספר נציגים נוספים כמו גם משרדי ממשלה אחרים, לפורום שמקשר ואמור באמת לפתח את השיח והדיאלוג בין המגזר השלישי, לרבות, ובעיקר עמותות, לבין הממשלה.

<שרי פייר: אני סבורה שהרצון הכן הזה לשפר את השיח ואת התוצאות שלו קיים בשני הצדדים.

<שרי פייר: אני לא אכנס לכל הניואנסים של העמותות, תיכף גם מיכל תשיב לזה.

אברהם נגוסה: לא, אין לנו זמן.

<שרי פייר: אז אקצר.

<שרי פייר: לגבי הגדלת התקציב.

<שרי פייר: אסתר, קצת קשה לבוא ולבקש הגדלת תקציב כשהתקציב שנותנים לנו לא מבוצע בפועל.

<שרי פייר: יחד עם זאת, אני אחזור עם הבקשה הזו הביתה למשרד העלייה והקליטה ולהנהלה שלו שבהחלט מקדמת את הנושא, ואני אעלה את הנושא.

<שרי פייר: אני מזמינה את כולכם לגבי מי שהקריטריונים לא ברורים לו או איזשהם ניואנסים בנוהל לא ברורים לו, לבוא אלינו בכל עת.

<שרי פייר: אנחנו נשמח להדריך גם בצורה אישית כמו שאנחנו עושים מידי יום.

<שרי פייר: לגבי דבריו של יושב-ראש חזית הכבוד לגבי הגמלאים העולים שעולים בגיל מבוגר - זה נושא שמוכר לנו.

<שרי פייר: הוא עולה כעת לשיח ואני מקווה שיימצא לו פתרון הולם.

<שרי פייר: אני אקצר בכך את דבריי.

<שרי פייר: יש כמובן תשובות לכל הנושא שהעלו כאן לגבי "פידל".

<שרי פייר: אלו עובדות שכשבודקים אותן מול המציאות הן לא עומדות במבחן המציאות, אבל מקוצר הזמן אני לא אתייחס אליהן כרגע.

אברהם נגוסה: תודה רבה.

אברהם נגוסה: אני מסכם את הדיון.

אברהם נגוסה: ועדת העלייה והקליטה פונה לשר האוצר, לשר העלייה והקליטה, וגם לשרת המשפטים: ראשית, אנחנו פונים להגדיל את תקציב התמיכות לארגונים עולים כבר בתקציב של 2016 ו-2017.

אברהם נגוסה: שנית, להגמיש את הקריטריונים.

אברהם נגוסה: שלישית, להרחיב את תחומי הפעילות.

אברהם נגוסה: רביעית, לצמצם את הבירוקרטיה.

אברהם נגוסה: אלה הדברים שאנחנו נסביר ונגדיר ונפנה.

אברהם נגוסה: כבר היום נוציא מכתב לשלושת השרים הרלוונטיים בנושא.

<שושנה רון: ולשתף את נציגי העמותות בדיונים.

אברהם נגוסה: בהחלט.

אברהם נגוסה: ונקרא לחזק את שיתוף הפעולה בין משרדי הממשלה לארגוני העולים.

אברהם נגוסה: תודה רבה שבאתם.

אברהם נגוסה: כאן אני סוגר את הדיון.